./data/phi0474/phi057/phi0474.phi057.perseus-lat1.xml
M. Tullius Cicero
ille tamen dolet dubitans utrum morem gerat Leptae an fidem       infirmet filio  inaudivi       L  Pisonem velle exire legatum ψευδεγγράφῳ senatus consulto  velim scire quid sit  tabellarius ille       quem tibi dixeram me ad Brutum esse missurum in Anagninum ad       me venit ea nocte quae proxima ante Kal  fuit litterasque ad me attulit; in quibus unum       alienum summa sua prudentia, idem illud, ut spectem ludos suos  rescripsi       scilicet primum me iam profectum, ut non integrum sit; deinde ἀτοπώτατον esse me qui Romam omnino       post haec arma non accesserim neque id tam periculi mei causa fecerim quam dignitatis       subito ad ludos venire  tali enim tempore ludos facere illi honestum est cui       necesse est, spectare mihi ut non est necesse sic ne honestum  quidem est  equidem illos celebrari et esse quam gratissimos mirabiliter cupio idque       ita futurum esse confido et tecum ago ut iam ab ipsa commissione ad me quem ad modum       accipiantur hi ludi, deinde omnia reliquorum ludorum in dies singulos persequare  sed de ludis hactenus